03/02/2021 | Administración LocalMunicipal
Pontedeume
Modificación das competências da Xunta de Goberno Local., mandato corporativo 2019-2013, aprobadas por Decreto nº 372/2019 de 19.06.2019.

Modificación das competências da Xunta de Goberno Local., mandato corporativo 2019-2013, aprobadas por Decreto nº 372/2019 de 19.06.2019. Por Decreto de Alcaldía de data 34/2021 de 22/01/2021, resolveuse a “Modificación das competências da Xunta de Goberno Local., mandato corporativo 2019-2013, aprobadas por Decreto nº 372/2019 de 19.06.2019”, cuxo contido se transcribe no seu literal: “Descrición decreto: EXPEDIENTE DE MODIFICACIÓN DAS COMPETENCIAS DA XUNTA DE GOBERNO LOCAL, MANDATO CORPORATIVO 2019-2023 APROBADAS POR DECRETO Nº 372/2019. EXPEDIENTE Nº 2020/G003/000831 DON jose simoes couceiro, alcalde en funcións DO CONCELLO DE PONTEDEUME (A CORUÑA). En data 19/06/2019, o Sr. Alcalde Presidente ditou o Decreto Nº 372/2019, que entre outros determinaba as competencias que por delegación da Alcaldía asumía a Xunta de Goberno Local. Neste momento, xurde a necesidade de levar a cabo a primeira modificación da mesma, ao non terse previsto a regulación competencial da suscripción dos convenios de colaboración con outras administracions públicas ou outras entidades do sector público para este concello e dado que a normativa reguladora prevista na lei 40/2015 de 1 de outubro, non establece unha distribución competencial propia para a administración local. Desta forma, salvo os convenios que pola súa natureza e obxeto fora necesario tramitalos en base ás materias para as que se require maioría absoluta, atendendo ao previsto no artigo 47.2 da Lei 7/2015 de 2 de abril, a formalización dos restantes quedaría a criterio interpretativo, ou acollendo o criterio de aprobar todos eles en base á competencia da alcaldía, segundo a cláusula residual prevista no artigo 21.1 s) da Lei 7/1985 de 2 de abril ou a formalización dos convenios polo Pleno da corporación sen base xurídica que o estableza de xeito expreso, por non vir recollida esta posibilidade entre as competencias plenarias recollidas no artigo 22 da Lei 7/1985 de 2 de abril. Así, prestando atención á natureza asimilada á contractual dos convenios, pódese concluir a atribución ao Pleno e ao Alcalde da competencia para aprobación dos mesmos, en analoxía ao réxime contractual establecido na DA 2ª da LCSP, dotando así de seguridade xurídica a súa tramitación. En consecuencia, a suscripción dos convenios de colaboración con outras administracions públicas ou outras entidades do sector público cunha vixencia inferior a 4 anos e cun límite de gasto total para a administración que non supere o 10 % dos recursos ordinarios do orzamento municipal ou vixencia indefinida que non supoña gasto para a administración, que estarían atendendo a este criterio sostido, sometidos á competencia da Alcaldía pola cláusula residual considerase que dotará de maior seguridad xurídica a súa tramitación delegándose os mesmos na Xunta de Goberno local atendendo ao previsto no artigo 23 da Lei 7/1985 de 2 de abril. Mantendo os supostos incluídos no artigo 47.2 da Lei 7/1985 de 2 de abril, por ser requirido polo seu obxeto e natureza maioría absoluta, como non pode ser doutro modo, na competencia do Pleno da corporación e os que superen os umbrales anteriores que asume a alcaldía, serán resoltos polo Pleno da corporación, no mesmo xeito que se establece para os expedientes de contratación. Segundo o disposto nos artigos 23 da Lei 7/1985, de 2 de abril, reguladora das bases do réxime local, artigos 59.2. b) e 65.1 da Lei 5/1997, de 22 de xullo, de administración local de Galicia, e artigo 35.2 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, a Xunta de Goberno Local é un órgano necesario do Concello, e se integra polo alcalde-presidente e un número de concelleiros non superior a un tercio do número legal de membros da Corporación que é de trece, sen que para este cómputo se teñan en conta os decimais. Atendendo ao indicado, pola presente, RESOLVO: PRIMEIRO.- Modificar o punto TERCEIRO do Decreto da alcaldía Nº 372/2019 de 19/06/2019 no sentido de engadir como competencia da Xunta de goberno local, segundo o indicado, as competencias en materia de formalización de convenios de colaboración, atendendo ao réxime que se indica, mantendo as restantes de xeito invariable, segundo se aprobaron na redacción orixinal. Ásí, o réximen competencial da Xunta de Goberno local será o seguinte: - A competencia básica de dar asistencia e asesoramento a esta Alcaldía no exercicio das súas atribucións. - Por delegación, as facultades de xestión e resolución de tódolos asuntos comprendidos no seguinte ámbito de competencia ou atribucións, a saber: - Aprobar a oferta de emprego público de acordo co orzamento e o cadro de persoal aprobados polo Pleno. - A aprobación dos instrumentos de plan de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. - O outorgamento de licenzas urbanísticas de obras maiores non sometidas ao réxime de comunicación previa, licenzas de primeira ocupación/utilización, licenzas de segregación ou parcelación, licenzas de actividade. - A ratificación das cesións urbanísticas. - Os expedientes de disciplina urbanística, sancionadores e de reposición da legalidade urbanística. - A resolución dos expedientes de responsabilidade patrimonial da administración municipal que sexan competencia de alcaldía. - A suscripción dos convenios de colaboración con outras administracions públicas ou outras entidades do sector público cunha vixencia inferior a 4 anos e cun límite de gasto total para a administración que non supere o 10 % dos recursos ordinarios do orzamento municipal ou vixencia indefinida que non supoña gasto para a administración. Mantendo os supostos incluídos no artigo 47.2 da Lei 7/1985 de 2 de abril, por ser requirido polo seu obxeto e natureza maioría absoluta, como non pode ser doutro modo, na competencia do Pleno da corporación e os que superen os umbrales anteriores que asume a alcaldía, serán resoltos polo Pleno da corporación, no mesmo xeito que se establece para os expedientes de contratación, sen dar aplicación nestes supostos ao previsto para a cláusula residual regulada no artigo 21.1 s) da Lei 7/1985 de 2 de abril, e acollendo o previsto na DA 2ª da LCSP. SEGUNDO. - Da presente resolución, darase coñecemento ao Pleno na primeira sesión que celebre, notificándose persoalmente ás persoas interesadas e aos órgaos respectivos para o seu coñecemento e aceptación por parte da Xunta de Goberno local na vindeira sesión que se celebre. TERCEIRO.- Publicar no Boletín Oficial da Provincia, insertándoa asimemo no Taboleiro de anuncios do concello e publicandoas na sede electrónica municipal. CUARTO.- Dar conta ao Pleno da corporación na seguinte sesión que se celebre en cumprimento do establecido no artigo 42 do Real Decreto 2568/1986, de 28 de novembro, por lo que se aproba o Regulamento de Organización, Funcionamento e Réxime Xurídico das Entidades Locais. En Pontedeume, asinado dixitalmente na data que figura na marxe polo Sr. Alcalde en funcións, D. Catalin Costel Junqueras Todorovich do que eu, Dª Daiana Belen Charques Miñano, como Secretaria, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro).” O que se publica para xeral coñecemento e en cumprimento do contido da dita resolución. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 29 de xaneiro de 2019.